# Sant Guilhèm dau Desèrt

Sant Guilhèm dau Desèrt (localament: [daj] Desèrt e en francés Saint-Guilhem-le-Désert) es una comuna occitana de Lengadòc situada dins lo departament d'Erau e la region d'Occitània, ancianament de Lengadòc-Rosselhon.
Lo vilatge es situat dins la vau de Gellone, au jonhent dau riu de Verdús e dau flume d'Erau. Es mai que mai conegut per son abadiá que constituís l'un dels ensems arquitecturals romanics mai famós de Lengadòc, e tanben per son Pont dau Diable, pont romanic dau sègle XI, qu'encamba lo flume d'Erau al luòc dich lo "Gorg negre".

## Geografia
### Perimètre dau territòri

Comunas confrontantas de Sant Guilhèm dau Desèrt :
| Sant Maurise de Navacèlas | Pegairòlas de Buòja | Lo Causse de la Cèla |
| La Vacariá e Sant Martin de Castrias | | Puèg-Abon |
| Montpeirós | Sant Joan de Fòrcs | Anhana |

## Toponimia

Las fòrmas ancianas son Gellonne en 822, monasterio Gellonensi en 925, S. Willelmo en 938, monasterio Gellonensi, au sègle X o XI, abbati de Gellonis monasterio en 985, S. Guillelmi Gilionensis cap a 1035, cella Gellonis en 1066-1080, monasterium, quod dicitur Gellonis cap a 1070, S. Guilelmo de Gellone en 1162, caminus S. Guillelmi en 1167, monasterium quod dicitur Gelloni, au sègle XII (?), cellulam nuncupante[m] Gellonis, au sègle XII (?), apud S. Guilelmum, abbatem S. Guilelmi en 1158, abbas de Sant Guilem, cap a 1160, villam S. Guillelmi en 1162, de S. Guilelmo de Gellone en 1162, ponte S. Guilelmi en 1187, del pon de San Guilelm en 1187, monasterii S. Wuilielmi en 1217, capitulo monasterii S. Guillelmi de Deserto en 1267, versus S. Villelmum en 1270, S. Guillelmi de Deserto cap a 1300, presbiter de Beato Guillelmo de Desertis en 1330, [apud Gelonem au sègle XIV]; al pon de San Guilhem, cap a 1400, abbatis S. Guillemi de Desertis en 1484 e au sègle XVI, St Guillé du Desert en 1571, Sainct Guillem des Desertz en 1584, S. Guillem en 1613, S. Guilleal en 1622, St Guillen en 1626, 1643, Saint Guillem le Desert en 1740, St Guilhem le Dezert en 1740-60, St Guillem du Desert en 1740-60, 1770-72 (mapa de Cassini), S. Guilhem le desert en 1771.
Lo nom dau sant es Guilhèm de Gellone, duc d'Aquitània e monge a l'abadiá de Gellone, conegut coma Guillaume d'Orange dins las cançons de gèsta. Lo pichon nom ven dau germanic Willhelm.. Sant Guilhèm , comte de Tolosa, se retirèt a Gellone en 806 e i moriguèt en 812 o 813. Lo determinant Desert representa « un endrech sauvatge, inculte ».

### Gellone

Gellone ven d'un nom germanic d'òme Gelo (M.T. Morlet). Totas las fòrmas latinas conegudas tradusisson lo cas regime occitan en -on, dont un nom occitan (posterior a l'an mil) que seriá *Gelon. Cap atestacion permet pas de supausar un -a finau (la fòrma latina demòra donc Gellone e pas *Gellona.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| 2020 | 2026 | Robert Siegel | | retirat de quadre |
| 2008 | 2020 | Philippe Machetel | MoDem, puèi Generacion Ecologia | Professor de facultat |
| març de 2001 | 2008 | Jacques Andrieux | | |
| | 2001 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton d'Aniana; es ara dau canton de Ginhac

## Demografia

modificar « persona »  v · d · m 
Evolucion demografica Populacion comunala actuala (2013): 260, totala: 266 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 754 | 800 | 962 | 920 | 849 | 876 | 868 | 925 | 914 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 891 | 895 | 849 | 832 | 821 | 765 | 716 | 678 | 582 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 536 | 569 | 541 | 404 | 427 | 363 | 348 | 270 | 250 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 261 | 229 | 274 | 236 | 190 | 245 | 243 | 252 | 256 258 |
| 2009 | 2010 |
| 263 265 | 269 271 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 249 abitants e la densitat èra de 6,44 ab/km².

## Luòcs e monuments

* Abadiá de Sant Guilhèm dau Desèrt
* Castèl del Gigant
* Ermitatge de Nòstra Dòna del Luòc plasent

## Personalitats ligadas amb la comuna

* Guilhèm de Gellona

## Ligams extèrnes

* (oc) Sant Guilhem Dau Desèrt : suls camins romieus - Occitanica eAnem / CIRDOC

## Nòtas

* ↑ Verdus en grafia mistralenca segon Lo Tresaur dau Felibritge
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 180
* 1 2 Frank R. Hamlin, Toponymie de l'Hérault, Dictionnaire Topographique et Étymologique, Éditions du Beffroi e Études Héraultaises, 2000, p. 355
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 604
* ↑ https://www.annuaire-mairie.fr/mairie-saint-guilhem-le-desert.html
* Portal de Lengadòc